Implats maak weer wins | Netwerk24
Deur Elvira Wood 08 Julie 2019 10:19
'n Mynskag by Implats se bedrywighede buite Rustenburg in Noordwes. Foto: Bloomberg
Impala Platinum (Implats) is weer op die winspad.
Die maatskappy sê Maandagoggend in 'n verklaring op die JSE se nuusdiens, Sens, hy verwag om 'n verdienste per aandeel bekend te maak wanneer hy sy resultate vir die boekjaar tot einde Junie op 5 September bekend maak.
Hy sê egter nie hoe groot die wins is wat hy verwag nie.
Implats wys wel daarop dat hy 'n jaar tevore 'n basiese verlies per aandeel van R14,86 en 'n wesensverlies per aandeel van R1,71 gely het.
Wat hom baie in die mees onlangste boekjaar gehelp het, is dat hy nie wéér 'n waardedaling van R9,7 miljard het soos vir die boekjaar tot einde Junie 2018 nie.
Implats sê sy verbeterde platinumproduksie, asook 'n beter mandjieprys vir platinumgroepmetale was ook 'n positiewe verwikkeling.